Ηλυσιακός Α.Ο. (ποδόσφαιρο)

Ο Ηλυσιακός Αθλητικός Όμιλος είναι ελληνικό αθλητικό σωματείο το οποίο εδρεύει στου Ζωγράφου Αττικής και ιδρύθηκε το 1927. Στο λογότυπο του απεικονίζεται το κεφαλαίο γράμμα Ήτα (Η) του ελληνικού αλφαβήτου, ενώ τα χρώματα του είναι το κίτρινο και το μαύρο.

Το ανδρικό τμήμα ποδοσφαίρου του Α.Ο. Ηλυσιακού αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας. Επίσημη αγωνιστική έδρα του αποτελεί το Δημοτικό Στάδιο Ζωγράφου «Γρηγόρης Λαμπράκης» το οποίο έχει χωρητικότητα 2.000 θέσεων.

Με τη δράση του Ποδοσφαιρικού Ομίλου «Ηλυσσιακός» σε ανεπίσημο επίπεδο (δηλαδή, πριν την υποβολή καταστατικού στο Πρωτοδικείο Αθηνών) να έχει αρχίσει τουλάχιστον από το προηγούμενο έτος, σύμφωνα με αναφορές του τύπου της εποχής και άλλων πηγών.Π.Ο. «Αίολος» - Π.Ο. «Ηλυσιακός» 3-2 την 3η Φεβρουαρίου 1927  (ψηφιακή σελ. 403), περιοδ. Αθλητικός Κόσμος, τχ 41 (13.02.1927), σελ. 6. Από την ίδια την καταγραφή του φιλικού αγώνα, τεκμαίρεται ότι θα είχαν προϋπάρξει και άλλοι. φωτογραφία Ηλυσσιακού Π.Ο. που φέρει ημερομηνία 3 Οκτωβρίου 1926, από το προσωπικό αρχείο του ιατρού Ανδρέα Θ. Καπώνη και αναρτημένη στον επίσημο ιστότοπο του συλλόγου (σελίδα Η Ίδρυση! ) Διαθέτει αύξοντα αριθμό μητρώου στην Ε.Π.Ο. το 15, όντας το 15ο μέλος που εγγράφηκε σε αυτήν.epsath.grΙστορικό , επίσημος ιστότοπος ΕΠΣ Αθηνών

O Ηλυσιακός μετράει 17 συμμετοχές στο πρωτάθλημα της Β΄ Εθνικής κατηγορίας, ωστόσο δεν κατάφερε ποτέ του να αγωνιστεί στην Α΄ Εθνική. Στο Κύπελλο Ελλάδας έχει αγωνισθεί ακόμη και στα προημιτελικά του θεσμού. Ο Ηλυσιακός έχει κατακτήσει 6 φορές το Πρωτάθλημα ΕΠΣΑ και 2 φορές Κύπελλο ΕΠΣΑ. Επίσης έχει κατακτήσει και το πρωτάθλημα της Δ΄ Εθνικής το 2003.

 Ιστορία 
Από τα επίσημα στοιχεία προκύπτει πως ο Ηλυσιακός, αντίθετα με ότι γενικά θεωρείται, έδρευε αρχικά "παρά τη κοίτη Ιλισσού ποταμού", άρα στο κατώτερο τμήμα των Ιλισίων και όχι στα Κουπόνια, όπως ονομάζονταν παλαιότερα τα Άνω Ιλίσια. Κάλυπτε επίσης τους φιλάθλους μια ευρύτερης περιοχής της Αθήνας (Κέντρο, Παγκράτι, Καισαριανή, Αμπελόκηποι, Γουδή κ.ά), αντί μίας ορισμένης μόνο συνοικίας. Το πρώτο του γήπεδο, όπου αγωνίστηκε έως και το 1951, βρισκόταν ανατολικά του ποταμού μεταξύ των οδών Αλκμάνος, Ποταμιάνου και Αντιμάχου, δίπλα στο σημείο που αργότερα ανεγέρθηκε το ξενοδοχείο Χόλιντεϊ Ινν (πλέον Κράουν Πλάζα).

Το πρώτο τμήμα του συλλόγου και μοναδικό για μια χρονική περίοδο ήταν το ποδοσφαιρικό, το οποίο αρχικά εντάχθηκε στο πρωτάθλημα Γ΄ κατηγορίας της ΕΠΣ Αθηνών, νεοσύστατο ένα έτος πριν. Το διάστημα εκείνο, ο Ηλυσιακός αγωνιζόταν σε διάφορα γήπεδα, όπως του Πανελλήνιου, της Γυμναστικής Ακαδημίας στη Δάφνη και του Παναθηναϊκού.

Η πρώτη διάκριση του συλλόγου ήρθε την επόμενη περίοδο 1928–29, οπότε και αναδείχθηκε πρωταθλήτρια ομάδα της κατηγορίας. Ακολούθως, αγωνίστηκε στη Β΄ Αθηνών έως και την κατάκτηση του πρωταθλήματος περιόδου 1932–33, χωρίς όμως να προβιβαστεί στην Α΄ κατηγορία λόγω μείωσης του αριθμού των σωματείων σε έξι. Την περίοδο αυτή στην ομάδα αγωνίστηκαν οι Χαραλαμπίδης, Παπανικολάου, Μαρκάτος, Προβατάρης Ι & ΙΙ, Γιαννακίδης, Αραβοσιτάς, Παπαϊωάννου, Μπάρδος, Κασαβέτης, Μάτσος, Σωτηριάδης, Στουρνάρας, Σιώτης, Κολυμένος, Μπουζούκος, ενώ το ΔΣ αποτελούσαν οι Θεοδωρίδης (πρόεδρος), Λουίζος (αντιπρ.), Νεοφύτου (γραμ.), Μαυράκης (ταμ.), Ηλιόπουλος (γεν. αρχηγός), Μητροφάνης, Βγενόπουλος, Κωστάκης. Τη χρονιά 1934–35 μετείχε για πρώτη φορά στην Α' Αθηνών, έχοντας να αντιμετωπίσει ισχυρούς συλλόγους της πόλης.

Ωστόσο έκτοτε άρχισε μια καθοδική πορεία μέχρι και τη Γ΄ Αθηνών, όπου αγωνίστηκε για αρκετά και δύσκολα χρόνια μέχρι την κατάκτηση του πρωταθλήματος της Γ΄ Αθηνών το 1943–44. Κατά τη διάρκεια του Β΄ Παγκοσμίου Πολέμου η συμμετοχή στην ομάδα αποδείχτηκε σωτήρια για τα μέλη της, καθώς οι ποδοσφαιριστές εντάχθηκαν στη δημαρχία με στόχο την επιβίωσή τους.

Η άνοδος στη Β΄ Αθηνών το 1944 σηματοδότησε την έναρξη μιας ένδοξης δεκαετίας. Αξιόλογος προπονητής του συλλόγου την περίοδο αυτή ήταν ο Γιόχαν Στρναντ από την Αυστρία (πρωταθλητής Ελλάδας 1948–49 με τον Παναθηναϊκό), ο οποίος μετέτρεψε την ομάδα σε αξιόμαχη δύναμη.

Το 1952 ο Ηλυσιακός μετέφερε τις δραστηριότητές του στα Κουπόνια, σε ένα γήπεδο στους πρόποδες του Υμηττού στην οδό Ταξίλου. Προς τιμήν του προσώπου που παραχώρησε την έκταση αυτή ονομάστηκε «Ρουφογάλλειο Γυμναστήριο». Αξιοσημείωτα κατά την κατασκευή του εξερράγησαν οβίδες ξεχασμένες από τον πόλεμο, με αποτέλεσμα να τραυματιστεί μια παρέα παιδιών που έπαιζαν εκεί και που μελλοντικά αποτέλεσαν άσσους της ομάδας. Το γήπεδο αυτό, που εγκαινιάστηκε στις 17 Φεβρουαρίου 1952, φιλοξένησε τον Ηλυσιακό μέχρι το 1975.

Την περίοδο 1952–53 ο Ηλυσιακός αναδείχτηκε πρωταθλητής Β΄ Αθηνών. Μετά από μια σειρά αγώνων μπαράζ με τον Ατρόμητο Αθηνών ανήλθε στην Α2 Κατηγορία (δεύτερη σε σπουδαιότητα για την περιοχή των Αθηνών, καθώς τότε δεν υπήρχαν οι εθνικές κατηγορίες). Η κατηγορία αυτή, με την ίδρυση της B΄ Eθνικής το 1960, μετονομάσθηκε σε Α΄ Αθηνών. Την περίοδο 1959–60 ο Ηλυσιακός είχε κατακτήσει το πρωτάθλημα της Α΄ Αθηνών, ωστόσο λόγω αναδιάρθρωσης των κατηγοριών παρέμεινε στην ίδια κατηγορία. Ένα άλλο αξιοσημείωτο γεγονός που σχετίζεται με την περίοδο αυτή είναι πως ο αγώνας Ηλυσιακού - Ατρομήτου Αθηνών την 1η Μαρτίου 1959 συμπεριλήφθη στο πρώτο επίσημο δελτίο ΠΡΟΠΟ που κυκλοφόρησε στην Ελλάδα.

Την περίοδο 1962–63 ο Ηλυσιακός στέφθηκε Πρωταθλητής Α΄ Αθηνών και Κυπελλούχος ΕΠΣΑ κερδίζοντας την άνοδο στη Β΄ Εθνική Κατηγορία. Την περίοδο 1970–71 και πάλι ως Πρωταθλητής Α΄ Αθηνών έδωσε αγώνες μπαράζ, χωρίς να καταφέρει να ανέλθει στη Β' Εθνική. Το πέτυχε την επόμενη χρονιά ωστόσο, όταν και πάλι είχε αναδειχτεί Πρωταθλητής Α΄ Αθηνών και Κυπελλούχος ΕΠΣΑ. Ακολούθησε μια δεκαετία συνεχούς παρουσίας στη Β΄ Εθνική από την περίοδο 1972–73 μέχρι και την 1981–82. Αξιοσημείωτα την περίοδο 1973–74 κατάφερε να μη δεχτεί τέρμα στους 17 εντός έδρας αγώνες που έδωσε (1.530 λεπτά), ενώ σε αγώνα με τον Π.Α.Σ. Γιάννινα στις 21 Ιανουαρίου 1974 πέτυχε ρεκόρ εισιτηρίων στη Β΄ Εθνική (το οποίο κρατάει μέχρι τις ημέρες μας) με 25.000 θεατές μέσα στο γήπεδο (21.343 κομμένα εισιτήρια) και άλλους 6.000 περίπου απ'έξω.

Το 1975 ο σύλλογος μεταφέρθηκε στο δημοτικό γήπεδο Γρηγόρης Λαμπράκης του Ζωγράφου, όπου φιλοξενείται μέχρι σήμερα. Αγωνίστηκε επί σειρά ετών στη Β΄ Εθνική χωρίς ωστόσο να καταφέρει ποτέ να ανέλθει στην Α΄ Εθνική, γεγονός που συχνά οι φίλοι της ομάδας αποδίδουν σε εξωαγωνιστικούς παράγοντες. Κατά τη δεκαετία του 1990 ο σύλλογος ακολούθησε καθοδική πορεία, αγωνιζόμενος σε Γ΄ και Δ΄ Εθνική, φτάνοντας μέχρι και το τοπικό πρωτάθλημα, περνώντας μια από τις μεγαλύτερες κρίσεις της ιστορίας του.

Τελικά ο Ηλυσιακός κατάφερε να κατακτήσει δύο φορές το πρωτάθλημα Αθήνας (1998–99 και 2000–01), το κύπελλο Αθήνας (2003) και το πρωτάθλημα Δ΄ Εθνικής, κάτι που τον έφερε ξανά στην Γ΄ Εθνική μετά από απουσία 6 ετών. Την περίοδο 2002–03 όλα αλλάζουν προς το καλύτερο όταν την ομάδα αναλαμβάνει ο Κώστας Πηλαδάκης, με προπονητή το Γιώργο Δώνη. Αυτήν την περίοδο κατακτά το πρωτάθλημα της Δ΄ Εθνικής και την άνοδο στη Γ΄ Εθνική μετά από αγώνες μπαράζ. Την ίδια χρονιά κατέκτησε και το Κύπελλο ΕΠΣΑ.

Την περίοδο 2003-04 στη τερμάτισε στη 3η προνομιούχο θέση και μετά από αγώνα μπαράζ επανήλθε στη Β΄ Εθνική, αξιοσημείωτα χρησιμοποιώντας σαν έδρα διάφορα γήπεδα του νομού Αττικής και της Mεγαρiδος λόγω εργασιών στο δικό του γήπεδο.

 Συγχώνευση – Απορρόφηση 
Την 1η Ιουλίου 2008 ανακοινώθηκε από το επίσημο site της Π.Α.Ε. Ηλυσιακός ότι οι δυο μεγαλομέτοχοι Γιώργος Χριστοβασίλης και Ζαχαρίας Μαρκάκης συμφώνησαν και παρέδωσαν το πλειοψηφικό πακέτο των μετοχών που κατείχαν, σε νέο διοικητικό σχήμα. Λίγο αργότερα ήρθε στο φως η πληροφορία πως νέος ιδιοκτήτης του συλλόγου ήταν ο Θωμάς Μητρόπουλος, ισχυρός παράγοντας στο χώρο του ελληνικού ποδοσφαίρου, ο οποίος είχε στο πρόσφατο παρελθόν κατηγορηθεί για άσκηση προσωπικής επιρροής προκειμένου να ελέγχει την άνοδο και την πτώση ομάδων στις διάφορες κατηγορίες. Επίσης έγινε γνωστή η πρόθεση του τελευταίου να συγχωνεύσει τον Ηλυσιακό με την ομάδα του Αιγάλεω, της οποίας ήταν πρόεδρος και η οποία αγωνιζόταν στην Γ' Εθνική. Η απόφαση αυτή προκάλεσε θύελλα αντιδράσεων, αφενός λόγω του βεβαρημένου παρελθόντος του νέου ιδιοκτήτη, αφετέρου λόγω της ιστορικότητας των δύο ομάδων, που δεν είχαν καμία γεωγραφική ή άλλη ιστορική συσχέτιση. Οι δε πρώην ιδιοκτήτες της ομάδας διακήρυξαν ότι εξαπατήθηκαν από το Μητρόπουλο. Το Σεπτέμβριο του 2008 οι βουλευτές Αθανάσιος Πλεύρης, Γιάννης Δημαράς και Λιάνα Κανέλλη έφεραν το ζήτημα στη Βουλή των Ελλήνων.
αριστερά|μικρογραφία|209x209εσ|Ποδοσφαιριστές και οπαδοί της ομάδας μετά το τέλος αναμέτρησης (σεζόν 2023–24).
Αποτέλεσμα της πιθανής κοινής πορείας των δύο σωματείων υπό οποιαδήποτε νομική μορφή, θα είναι να αγωνιστεί το Αιγάλεω στη Β΄ Εθνική στη θέση του Ηλυσιακού. Από την πλευρά της η νομοθεσία στο τυπικό της κομμάτι απαγορεύει σε έναν πρόεδρο να είναι επικεφαλής δύο σωματείων, ενώ χωρίς τυπική απόφαση των δύο ερασιτεχνικών σωματείων συγχώνευση δεν μπορεί να γίνει. Κατ' επέκταση οι αθλητικογράφοι διάφορων εφημερίδων στράφηκαν κατά της αδιαφορίας των πολιτικών αρχών απέναντι στο ζήτημα και τον αμοραλισμό που αναδεικνύει η υπόθεση.

Από την πλευρά του ο Ερασιτέχνης ξεκαθάρισε ότι θα εναντιωθεί στα σχέδια του νέου ιδιοκτήτη της Π.Α.Ε., να προχωρήσει σε οποιαδήποτε μορφή συγχώνευσης, απορρόφησης ή ανταλλαγής. Στο πλευρό του Ερασιτέχνη Ηλυσιακού τάχθηκε, σε συνέντευξη Τύπου, ο δήμαρχος Ζωγράφου, Γιάννης Καζάκος. Τη συμπαράστασή της εξέφρασε και η Συντονιστική Επιτροπή φιλάθλων του Αιγάλεω.

Κατά τις πρώτες αγωνιστικές της χρονιάς ο σύλλογος αγωνίστηκε με φανέλες άλλου χρώματος, που δεν έφεραν κανένα διακριτικό σήμα, με τους φίλους της ομάδας άλλοτε να απέχουν συνειδητά και κατά περίπτωση να παρεμποδίζεται η παρουσία τους στο γήπεδο για την αποφυγή επεισοδίων. Στις 8 Οκτωβρίου 2008 η Γενική Γραμματεία Αθλητισμού εξέδωσε ανακοίνωση πως μέχρι εκείνη την ημέρα δεν είχε υποβληθεί σε εκείνη καμία αίτηση για τη χορήγηση άδειας συγχώνευσης μεταξύ των δύο σωματείων.

Στις 25 Ιουνίου 2009 με επίσημη ανακοίνωσή της, η Ε.Π.Ο. απαγόρευσε τη συγχώνευση συλλόγων όταν αυτή έχει σκοπό να διευκολυνθεί η εκπλήρωση αθλητικών κριτηρίων ή η λήψη άδειας συμμετοχής σε πρωτάθλημα. Αντίθετα στις εξελίξεις, όμως, την 9η Αυγούστου 2009 η Επιτροπή Επαγγελματικού Αθλητισμού ΕΕΑ συνεδρίασε ημέρα Κυριακή(!) ώστε με ψήφους 5-3 να εγκρίνει την απορρόφηση της Π.Α.Ε. Ηλυσιακός από την Π.Α.Ε. Αιγάλεω, με το προκύπτον σωματείο-υβρίδιο να λαμβάνει την επωνυμία Α.Ο. Ηλυσιακός (του) Αιγάλεω..

 Νεότερα χρόνια 
Τον Ιούλιο του 2020 και μετά τον υποβιβασμό της ομάδας στις τοπικές κατηγορίες συστάθηκε επιτροπή σωτηρίας του ποδοσφαιρικού τμήματος, με στόχο την άνοδο και πάλι στις εθνικές κατηγορίες. Τη σεζόν 2022–23 ο Ηλυσιακός κατέκτησε την 1η θέση του 3ου Ομίλου του πρωταθλήματος της Ε.Π.Σ. Αθηνών και στη συνέχεια στέφθηκε υπερπρωταθλητής της Ε.Π.Σ. Αθηνών. Στο 
ειδικό πρωτάθλημα ανόδου που έλαβαν μέρος οι πρωταθλήτριες ομάδες των ενώσεων ο Ηλυσιακός τερμάτισε κι εκεί στην 1η θέση, με αποτέλεσμα να εξασφαλίσει τη πρώτη προνομιούχο θέση που οδηγεί στη Γ΄ Εθνική με 3 διαδοχικές πρωτιές σε 3 διαφορετικά πρωταθλήματα. Την επόμενη χρονιά (2023–24) στο Πρωτάθλημα της Γ΄ Εθνικής σε έναν όμιλο με ιστορικές ομάδες πέτυχε το στόχο της γρήγορης σωτηρίας, τερματίζοντας μάλιστα στις πρώτες πέντε θέσεις της βαθμολογίας. Την αγωνιστική περίοδο 2024–25 αν και στον πρώτο γύρο φάνηκε ότι θα διεκδικούσε την άνοδο τελικά κατέρρευσε στον δεύτερο γύρο και σώθηκε στις τελευταίες αγωνιστικές.

 Τίτλοι 
 Πρωτάθλημα Δ΄ Εθνικής (1 Τίτλος): 2002–2003
 Πρωτάθλημα Α΄ Κατηγορίας Ε.Π.Σ. Αθηνών (6 Τίτλοι): 1962–1963, 1970–1971, 1971–1972, 1998–1999, 2000–2001, 2022–2023 
 Πρωτάθλημα Α2 Κατηγορίας Ε.Π.Σ. Αθηνών (1 Τίτλος): 1959–1960 
 Πρωτάθλημα Β΄ Κατηγορίας Ε.Π.Σ. Αθηνών (2 Τίτλοι): 1932–1933, 1952–1953
 Πρωτάθλημα Γ΄ Κατηγορίας Ε.Π.Σ. Αθηνών (1 Τίτλος): 1930–1931
 Κύπελλο Ε.Π.Σ. Αθηνών (2 Τίτλοι): 2002–2003, 2018–2019

 Αγωνιστική πορεία 
 Περίοδος Κατηγορία Θέση Σχόλιο1928–29||rowspan=3|<center>Γ΄ Ε.Π.Σ. Αθηνών||;
|-
|width="52"|1929–30;1930–31||1η||Άνοδος στην Β΄ ΕΠΣΑ|-
|width="52"|1931–32<center>Β΄ Ε.Π.Σ. Αθηνών5η1932–33||1η||
|-
|width="52"|1933–342η1934–35||4η
|-
|width="52"|1935–36;1936–37||;||Υποβιβασμός
|-
|width="52"|1937–38<center>Γ΄ Ε.Π.Σ. Αθηνών;1938–39||;
|-
|width="52"|1939–404ηΆνοδος στην Β΄ ΕΠΣΑ1940–41||rowspan=13|<center>Β΄ Ε.Π.Σ. Αθηνών||colspan=2|<center>Διεκόπη
|-
|width="52"|1941–42<center>Δεν διεξήχθη1944–43
|-
|width="52"|1943–441944–45||;
|-
|width="52"|1945–46;1946–47||6η
|-
|width="52"|1947–4812η1948–49||8η
|-
|width="52"|1949–508η1950–51||8η
|-
|width="52"|1951–5210η1952–53||1η||Άνοδος στην Α2 ΕΠΣΑ|-
|width="52"|1953–54<center>Α2 Ε.Π.Σ. Αθηνών;1954–55||12η
|-
|width="52"|1955–568η1956–57||7η
|-
|width="52"|1957–586η1958–59||11η
|-
|width="52"|1959–601η1960–61||4η||Άνοδος στην Α1 ΕΠΣΑ|-
|width="52"|1961–62<center>Α1 Ε.Π.Σ. Αθηνών4ηΆνοδος στην Α΄ ΕΠΣΑ1962–63||<center>Α΄ Ε.Π.Σ. Αθηνών||1η||Άνοδος στην Β΄ Εθνική|-
|width="52"|1963–64<center>Β΄ Εθνική9ηΥποβιβασμός1964–65||rowspan=8|<center>Α΄ Ε.Π.Σ. Αθηνών||7η
|-
|width="52"|1965–669η1966–67||11η
|-
|width="52"|1967–686η1968–69||9η
|-
|width="52"|1969–704η1970–71||1η||
|-
|width="52"|1971–721ηΆνοδος στην Β΄ Εθνική1972–73||rowspan=10|<center>Β΄ Εθνική||14η
|-
|width="52"|1973–743η1974–75||5η
|-
|width="52"|1975–766η1976–77||6η
|-
|width="52"|1977–7810η1978–79||7η
|-
|width="52"|1979–8016η1980–81||13η
|-
|width="52"|1981–8218ηΥποβιβασμός1982–83||rowspan=2|<center>Γ΄ Εθνική||10η
|-
|width="52"|1983–8419ηΥποβιβασμός1984–85||rowspan=3|<center>Εθνική Ερασιτεχνική Κατηγορία||4η
|-
|width="52"|1985–866η1986–87||2η
|-
|width="52"|1987–88<center>Δ΄ Εθνική7η1988–89||6η||Άνοδος στην Γ΄ Εθνική|-
|width="52"|1989–90<center>Γ΄ Εθνική3η1990–91||4η
|-
|width="52"|1991–923η1992–93||13η||Υποβιβασμός
|-
|width="52"|1993–94<center>Δ΄ Εθνική4η1994–95||5η
|-
|width="52"|1995–962ηΆνοδος στην Γ΄ Εθνική1996–97||<center>Γ΄ Εθνική||13η||Υποβιβασμός
|-
|width="52"|1997–98<center>Δ΄ Εθνική14ηΥποβιβασμός1998–99||<center>Α΄ Ε.Π.Σ. Αθηνών||1η||Άνοδος στην Δ΄ Εθνική|-
|width="52"|1999–00<center>Δ΄ Εθνική13ηΥποβιβασμός2000–01||<center>Α΄ Ε.Π.Σ. Αθηνών||1η||Άνοδος στην Δ΄ Εθνική|-
|width="52"|2001–02<center>Δ΄ Εθνική6η2002–03||1η||Άνοδος στην Γ΄ Εθνική2003–04||<center>Γ΄ Εθνική||3η||Άνοδος στην Β΄ Εθνική2004–05||rowspan=6|<center>Β΄ Εθνική||13η
|-
|width="52"|2005–067η2006–07||12η
|-
|width="52"|2007–0810η2008–09||6η
|-
|width="52"|2009–1018η Υποβιβασμός2010–11||<center>Δ΄ Εθνική||9η||Άνοδος στη Φούτμπολ Λιγκ 2|-
|width="52"|2011–12<center>Φούτμπολ Λιγκ 210ηΥποβιβασμός2012–13||<center>Δ΄ Εθνική||3η||Άνοδος στη Γ΄ Εθνική|-
|width="52"|2013–14<center>Γ΄ Εθνική Ερασιτεχνική6η2014–15||10η
|-
|width="52"|2015–168η2016–17||14η
|-
|width="52"|2017–184η2018–19||3η
|-
|width="52"|2019–20<center>Γ΄ Εθνική Ερασιτεχνική12ηΥποβιβασμός2020–21||rowspan=3|<center>Α΄ Ε.Π.Σ. Αθηνών||colspan=2|διεκόπη
|-
|width="52"|2021–222η2022–23||1η||Άνοδος στη Γ΄ Εθνική|-
|width="52"|2023–24<center>Γ΄ Εθνική Ερασιτεχνική5η2024–25||8η
|-
|width="52"|2025–26

 Σύνολα συμμετοχών στα εθνικά πρωταθλήματα  
 Κατηγορία  ΣυμμετοχέςΒ΄ Εθνική 17 Γ΄ Εθνική / Φούτμπολ Λιγκ 2 / Γ΄ Εθνική Ερασιτεχνική 18 (8 / 1 / 9) Εθνική Ερασιτεχνική Κατηγορία / Δ΄ Εθνική /Γ΄ Εθνική Ερασιτεχνική 15 (3 / 11 / 1) 

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

 «Π.Α.Ε. Α.Ο. Ηλυσιακός» (1996–2003)
 «Ηλυσιακός Α.Ο. Π.Α.Ε.» (2003–2009)

 Αξιομνημόνευτοι ποδοσφαιριστές 
 Γιώργος Μασούρας
 Νίκος Σαργκάνης
 Μάκης Αγγελίνας
 Μίλεν Πέτκοφ
 Παναγιώτης Γούναρης
 Εζεκίελ Γκαρέ
 Γιώργος Βλαχονικολής
Βάσιος Χρήστος 
 Γιώργος Σ. Γεωργιάδης
 Ελίνι Δημούτσος
 Μίμης Δρόσος
 Δημήτρης Καλογεράκος
 Ηλίας Κάμπας
 Νίκος Καραΐνδρος
 Γιάννης Κιούλος Γιώργος Κονταξής
 Πρόδρομος Κυριακίδης
 Θόδωρος Κυριακού
 Γιώργος Μενεγάτος
 Ηλίας Μίσσας
 Παναγιώτης Οικονόμου
 Γιάννης Παγκάκης
 Αλέκος Παλαμάρας
 Γ. Παναγιωτόπουλος 
 Άγγελος Παπλωματόπουλος
 Γίωργος Χαρικιόπουλος Ζαχαρίας Πυτιχούτης
 Αριστείδης Σαλεμής
 Γιώργος Σγουρός
 Κώστας Σγουρός
 Μίρνες Σίσιτς 
 Βασίλης Σιώκος
 Μιχάλης Σούλανδρος
 Ηλίας Σουρβίνος
 Γιώργος Σουρλής
 Μιλτιάδης Χαρμαλίας Τάκης Σταματόπουλος
 Στέλιος Στεφανάκης
 Σταύρος Τζίνης
 Ηλίας Τριανταφύλλου
 Θανάσης Τσακανίκας
 Γιάννης Τσεβάς
 Σταμάτης Φώφιλας
 Γιώργος Χατζηγιάννης
 Σπύρος Καββαδίας
 Δημήτριος Τζίμας

 Σύνδεσμοι οπαδών 
Οι σύνδεσμοι οπαδών του Ηλυσιακού είναι οι εξής:
 Rude Boyz
 Ultras Centro 
 Σ.Φ.Η. 1982
 Λέσχη Παλαιμάχων και Φίλων Ηλυσιακού

 Εικόνες από αναμετρήσεις 

 Σημειώσεις 

 Παραπομπές 

 Εξωτερικοί σύνδεσμοι 
 Ο Α.Ο. Ηλυσιακός στην Ε.Π.Σ. Αθηνών

*
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1927